Domino sacro coenobio almi Benigni, juxta Divion castro, ubi ipse in corpore requiescit prefatus testis Christi, ego in Christi nomine, Betta, cogitans casum humanę fragilitatis, condonavi ad prefatum locum, domno Benigno et monachis ibidem Deo famulantibus, ob remedium animę senioris mei Unfridi comitis, atque retributionem vitę aeternę animę meę, res proprias sitas in pago Dusmense, in villa Colonica, in fine Baiodrinse, videlicet tria mansa cum mancipiis, quorum hęc sunt nomina: Ansberto et uxore sua Vuangelberge et filio Adalelmo et filiabus Ansberta et Attila; similiter donavi Atlono et uxore ejus Erloen et filio ejus Vualdino et filia Ragina et Madriardę; similiter Raginardo et uxore ejus Ermangardę et filio Emmone et filia Estridia; donatumque in perpetuum esse volo et decrevi a die presente de meo jure et potestate in potestate et dominatione sancti Benigni et monachis ibidem deservientibus atque abbati loci illius, Bertiloni corepiscopo, trado in perpetuo possidendum, habendi, tenendi, commutandi et quicquid exinde agere voluerint, liberam habeant potestatem. Terminat vero unus mansus, de uno latere, via publica; de alio, de ipsa hereditate; et de uno fronte, similiter; de alio fronte, Agila tenet. Alius mansus terminat, de ambis lateribus, de ipsa hereditate; de uno fronte, terra sancti Sequani; de alio, via publica. Tercius mansus terminat, de ambis lateribus et uno fronte, de ipsa hereditate, de alio fronte, via publica. Hęc omnia exterminata cum omnibus appenditiis suis, exis et regressis, silvis, aquis aquarumque decursibus, cedo in perpetuum sancto Benigno et suis rectoribus, sicut jam superius dictum est; ut quicquid exinde voluerint agere, liberam et firmissimam in omnibus habeant potestatem, nullo contradicente. Si quis vero, quod futurum esse minime credo, si ego ipse, aut ullus de heredibus meis, seu quelibet oposita persona, contra hanc donationem mea voluntate factam venire aut ullam calumpniam agere seu repetere conaverit, nullo modo valeat evindicare quod repetit, sed insuper inferat vobis, una cum socio fisco, auri libras IIII, argenti vero X. Et hęc donatio firma et stabilis permaneat, stipulatione subnixa. Actum Divion ęcclesia sancti Benigni, publice. Signum Bettanę comitissę, Deoque sacratę, quę hanc donationem fieri et firmare rogavit. S. Ermentrudis, filię ejus, quę consensit. S. Adalman. S. Letino. S. Geraldi. S. Gisoni. S. Lengulfi. S. Berulfi. Signum Vuizoni. S. Vuitardi. S. Adalardi. Ego Vualfardus acsi indignus levita, scripsi et subscripsi, datavi die mercoris, mense novembri, anno primo regni domni nostri Ludovici regis, filii Karoli imperatoris augusti.